## TOIMINTAKERTOMUS VUODELTA 2017

Akavan Yleinen Ryhmä ry (AYR) on Akavan jäsenjärjestö. Järjestön tehtävänä on valvoa ja edistää jäsentensä yhteiskunnallisia, taloudellisia, ammatillisia ja koulutuksellisia etuja. Vuosi 2017 oli yhdistyksen 51. toimintavuosi.

# Jäsenistö

Akavan Yleinen Ryhmä ry:ssä oli vuoden 2017lopussa 736 jäsentä (vuoden 2016 lopussa 736jäsentä).

**AYR:n jäsenet sopimusaloittain 31.12.2017 ja 31.12.2016**

|  |  |  |
| --- | --- | --- |
| **Sopimusala** | **31.12.2017** | **31.12.2016** |
| **Valtiosektori** |  194 | 208 |
| **Kuntasektori** |  174 | 174 |
| **Kirkko** |  10 |  9 |
| **Yliopistot** |  21 |  23 |
| **Muu JUKO, Työterveyslaitos** |   1 |  1 |
| **JUKO yhteensä** | **400** | **415** |
| **Yksityinen sektori ja YTN** | **285** | **276** |
| **Eduskunta, Kela, SP Muut** |  4 47  |  2 43 |
| **Jäsenmäärä yhteensä** | **736** | **736** |

**Jäsenet ikä- ja sukupuoliryhmittäin vuonna 2017**

|  |  |  |  |
| --- | --- | --- | --- |
| **Ikäryhmä** | **Miehet** | **Naiset** | **Yhteensä** |
| **Alle 30-vuotiaita** |  3 |  11 |  14 |
| **30–39** |  41 |  63 | 104 |
| **40–49** |  67 |  136 | 203 |
| **50–59** |  102 |  195 | 297 |
| **Yli 60-vuotiaita** |  37 |  81 | 118 |
| **Yhteensä** |  **250** |  **486** | **736** |

Jäsenistä miehiä oli 34 % ja naisia 66 % (34 % ja 66 % vuonna 2016).

# Yhdistyksen kokoukset

Yhdistyksen vuosikokous pidettiin 16.3.2017 hotelli Arthurissa. Vuosikokouksessa hyväksyttiin sääntöjen kokonaismuutos, joka mahdollistaa yhdistysjäsenet, osallistumisen yhdistyksen kokouksiin valtakirjalla sekä yhdistyksen hallituksen kokousten pitämisen tarvittaessa etäkokouksina erilaisten teknisten toteutusvälineiden avulla. Samalla tehtiin sääntöihin teknisiä tarkistuksia. Muutos vahvistettiin sääntöjen edellyttämässä ylimääräisessä vuosikokouksessa, joka pidettiin 20.4.2017 hotelli Arthurissa.

# Hallitus

Yhdistyksen hallitukseen kuuluivat vuosikokoukseen 16.3.2017 asti:

* Klaus Krokfors, puheenjohtaja
* Arja Rankinen, varapuheenjohtaja ja tiedottaja
* Hanna-Riikka Happonen, jäsen ja jäsensihteeri
* Veikka Kuusisto, jäsen
* Sanna Mäkelä, jäsen ja koulutusvastaava
* Annika Sinervuo, jäsen ja taloudenhoitaja
* Sisko Väyrynen-Hämäläinen, jäsen ja yhdistyksen sihteeri

Vuosikokouksen 16.3.2017 jälkeen hallitukseen kuuluivat:

* Klaus Krokfors, puheenjohtaja
* Arja Rankinen, varapuheenjohtaja ja tiedottaja
* Hanna-Riikka Happonen, jäsen ja jäsensihteeri
* Pekka Mukkala, jäsen ja koulutusvastaava
* Susanna Saarijärvi, jäsen
* Annika Sinervuo, jäsen ja taloudenhoitaja
* Sisko Väyrynen-Hämäläinen, jäsen ja yhdistyksen sihteeri

Hallitus kokoontui toimintavuoden aikana 12 kertaa.

# Toiminnantarkastajat

Yhdistyksen toiminnantarkastajina ovat toimineet Jukka Oksanen ja Markku Takala sekä varatoiminnantarkastajina Päivi Voipio ja Petri Edelmann.

# Edunvalvonta

Yhdistyksellä on vuonna 2015 tehty sopimus oikeudellisesta neuvonnasta Suomen Juristit Oy:n kanssa. Neuvonnan piiriin kuuluvat mm. työoikeudelliset kysymykset ja työsuhdeasiat sekä yksityiselämän oikeudelliset asiat.

Yhdistyksen puheenjohtaja on osallistunut Akava ry:n liittokokouksiin ja Vakava ry:n hallitustyöskentelyyn sekä läsnäolo- ja puheoikeudella Akavan hallituksen kokouksiin. Hallituksen vastuuhenkilöt ovat osallistuneet Vakavan eri yhteistyöryhmien (valtio, kunta, yksityinen, koulutus, järjestö) toimintaan sekä Vakavan koulutusseminaariin. Vakava-yhteisön jäsenenä yhdistyksellä on ollut hyvä yhteys Julkisen sektorin neuvottelukunta JUKOn ja Yksityisen sektorin neuvottelukunta YTN:n toimintaan.

## Työttömyysturva ja muut vakuutukset

## Yhdistyksen jäsenet on vakuutettu työttömyyden varalta IAET-työttömyyskassassa. Kassamaksu oli 105 €. Yhdistyksellä on jäsenten ryhmävastuuta ja oikeusturvaa koskeva vakuutus OP Vakuutus Oy:n kanssa. Yhdistyksellä on lisäksi If Vahinkovakuutusyhtiö Oy:ssä lakisääteinen tapaturmavakuutus ja työntekijöiden ryhmähenkivakuutus.

**Viestintä**

Yhdistys lähetti vuoden 2017aikana 15 jäsenviestiä sähköpostitse. Jäsenviesteissä käsiteltiin yhdistyksen omia asioita, jäsenetuja sekä Akavan keskeisiä edunvalvonta-asioita. Myöskutsut vuosikokouksiin lähetettiin jäsenille jäsenviestinä*.*

**Koulutus**

Omaehtoiseen koulutukseen tarkoitettua apurahaa haki kaksi yhdistyksen jäsentä. Apuraha myönnettiin Sirpa Karvoselle. Hallitus on kouluttautunut hankkimalla ajankohtaista tietoa työskentelystä ulkomailla ja Ison-Britannian tulevan EU-eron vaikutuksista. Puheenjohtaja on osallistunut koulutukseen, jossa käsiteltiin EU:n tietosuoja-asetuksen käytännön vaikutuksia Suomessa. Sihteeri osallistui TJS Opintokeskuksen ja Toimihenkilöarkiston Arkistoinnin perusteet järjestöille -koulutukseen.

**Muu toiminta**

Yhdistys osallistui Akavan PopUp-kiertueeseen. Hallitus on lisäksi seurannut ammattijärjestötoiminnan ja Akavan sisäisen organisoitumisen kehittymistä. Yhdistyksen alulle panema Akavan sääntömuutosesitys liittokokousmenettelystä hyväksyttiin Vakavan yhteisenä esityksenä, ja uutta kokousmenettelyä sovellettiin ensimmäistä kertaa Akavan syysliittokokouksessa.

**Talous**

Yhdistyksen pankkitilit ovat Nordeassa ja Danske Bankissa. Maksuvalmiuden ylittävät varat olivat määräaikaisina talletuksina. Yhdistyksen kirjanpidon hoiti vuoden 2016 tilinpäätökseen asti Tarja Brask ja sen jälkeen Tilitoimisto Eeva Vesteri Oy.

Vuoden 2017 tilinpäätös osoittaa 11 405,16 euron alijäämää. Budjetoitu alijäämä oli 9 940 euroa. Taseen loppusumma oli 310 127,73 euroa. Jäsenmaksu oli 186 euroa, joka sisälsi työttömyyskassamaksun 105 euroa.

**Yhdistyksen sijoitussuunnittelun linjaukset ja periaatteet ovat:**

* Sijoituspolitiikka on maltillinen
* Sijoitukset tehdään pitkällä aikavälillä tuottavasti ja turvaavasti
* Hyväksymme kohtuullisen arvonvaihtelun ja tuoton heilunnan
* Normaalipainossa osakkeita on 20 %, korkosijoituksia 70 % (osakkeiden osuus voi vaihdella 10–35 %:n välillä)
* Salkkuun voi kuulua indeksipohjaisia sijoituksia 10–20 %.

Sijoitussuunnittelua on toteutettu viime vuosina hajauttamalla varoja matalariskisesti ja tuottoa tavoitellen, mutta nykyisen korkotason aikana korkotuotot ovat olleet vähäiset. Hallitus selvitti toimintavuonna erilaisia vaihtoehtoisia sijoitusmuotoja mutta päätyi hyväksymään Nordea Oyj:n tarjouksen, jonka mukaisesti tehtiin pankin Yhteisö varainhoito Maltti -rahastoon 100 000 euron sijoitus kuluina 0,5 % ja nettotuotto-odotuksena 2 %. Sijoitus on tarkoitettu kolmeksi vuodeksi ja purettavissa tarvittaessa. Koska yhdistykseen ei ole vielä liittynyt yhdistysjäseniä, aiemmin kertynyttä varallisuutta ei ole eriytetty muusta varainhoidosta siirtämällä se henkilöjäsenten hoidettavaksi tarvittaessa perustettavaan AYR-säätiöön.

Helsingissä 7.2.2018

Hallitus